
 8.6.2016
 BG
 Официален вестник на Европейския съюз
 L 151/4
 РЕГЛАМЕНТ ЗА ИЗПЪЛНЕНИЕ (ЕС) 2016/892 НА КОМИСИЯТА
 от 7 юни 2016 година
 за удължаването на преходните периоди при капиталовите изисквания за експозициите към централни контрагенти в Регламент (ЕС) No 575/2013 и Регламент (ЕС) No 648/2012 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (1), и по-специално член 497, параграф 3 от него,
 като има предвид, че:
 (1)
 С цел да се избегнат сътресенията на международните финансови пазари и санкционирането на институциите чрез налагане на по-високи капиталови изисквания по време на процедурите за предоставяне на разрешение и признаване на съществуващите централни контрагенти (оттук нататък „ЦК“), в член 497, параграфи 1 и 2 от Регламент (ЕС) No 575/2013 е установен преходен период, през който всички ЦК, с които установените в Съюза институции извършват клиринг на сделки, могат да бъдат смятани за квалифицирани централни контрагенти (оттук нататък „КЦК“) от институциите.
 (2)
 С Регламент (ЕС) No 575/2013 бе изменен Регламент (ЕС) No 648/2012 (2) по отношение на някои данни за изчисляване на капиталовите изисквания за експозиции на институциите към ЦК. В тази връзка в член 89, параграф 5а от Регламент (ЕС) No 648/2012 от някои ЦК се изисква да докладват за определен период общия размер на първоначалните допълнителни обезпечения, които са получили от своите клирингови членове. Този преходен период е отражение на предвидения в член 497 от Регламент (ЕС) No 575/2013.
 (3)
 И двата преходни периода изтичаха на 15 юни 2014 г.
 (4)
 С член 497, параграф 3 от Регламент (ЕС) No 575/2013 Комисията се оправомощава да приеме акт за изпълнение, с който при изключителни обстоятелства да се удължи преходният период за капиталовите изисквания с шест месеца. Това удължаване следва да се прилага и към сроковете в член 89, параграф 5а от Регламент (ЕС) No 648/2012. Тези преходни периоди бяха удължени до 15 юни 2016 г. с регламенти за изпълнение (ЕС) No 591/2014 (3), (ЕС) No 1317/2014 (4), (ЕС) 2015/880 (5) и (ЕС) 2015/2326 (6) на Комисията.
 (5)
 Процедурите за предоставяне на разрешение на съществуващите ЦК, установени в Съюза, са в ход, но няма да бъдат завършени до 15 юни 2016 г. Два ЦК, установени в Съюза, все още изчакват да им бъде предоставено разрешение. Ако преходният период не бъде удължен, ще настъпи значително повишаване на капиталовите изисквания за експозициите, които установените в Съюза институции имат към тези два ЦК. Въпреки временния си характер повишаването би могло да доведе до оттеглянето на тези институции като преки участници в съответните ЦК и до най-малко временно преустановяване на предоставянето на клирингови услуги на клиентите на тези институции и по този начин да причини сътресения на пазарите, на които тези ЦК извършват дейност, и евентуално на пазарите на Съюза като цяло.
 (6)
 Европейският орган за ценни книжа и